CELEX: E2016P0011
Language: hu
Date: 2016-08-31 00:00:00
Title: Az Oslo tingrett 2016. augusztus 31-i, tanácsadói vélemény iránti kérelme az EFTA-Bírósághoz a Mobil Betriebskrankenkasse kontra Tryg Forsikring ügyben (E-11/16. sz. ügy)

13.4.2017   
            
            
               HU
            
            
               Az Európai Unió Hivatalos Lapja
            
            
               C 120/26
            
         Az Oslo tingrett 2016. augusztus 31-i, tanácsadói vélemény iránti kérelme az EFTA-Bírósághoz a Mobil Betriebskrankenkasse kontra Tryg Forsikring ügyben
   (E-11/16. sz. ügy)
   (2017/C 120/14)
   Az Oslo tingrett (Oslói Kerületi Bíróság) 2016. augusztus 31-i, a Bíróság Hivatalához 2016. szeptember 7-én beérkezett levelében tanácsadói vélemény iránti kérelmet nyújtott be az EFTA-Bírósághoz a Mobil Betriebskrankenkasse kontra Tryg Forsikring ügyben, az alábbi kérdéseket illetően:
   1. kérdés a szociális biztonsági rendszerek koordinálásáról szóló rendelet 85. cikke (1) bekezdése a) pontjának értelmezésével kapcsolatban:
   Ha az ellátások nyújtására kötelezett intézményt a károsult fél származási országában alkalmazott jogszabályok értelmében a károsult félnek a harmadik személlyel szemben fennálló jogaival ruházzák fel, a többi EGT-állam elismeri, hogy a követelés átkerült az intézményhez. Ez azt jelenti-e, hogy
   
               —
            
            
               a többi EGT-állam elismeri, hogy a követelés átkerült a károsult féltől az intézményhez, és a követelés fennállása és mértéke a származási ország jogszabályaitól függ,
            
         
               —
            
            
               a többi EGT-állam elismeri, hogy a követelés átkerült a károsult féltől az intézményhez, és a követelés fennállása és mértéke annak az országnak a jogszabályaitól függ, ahol a kár bekövetkezett, vagy
            
         
               —
            
            
               a többi EGT-állam elismeri, hogy a követelés átkerült a károsult féltől az intézményhez, de a szociális biztonsági rendszerek koordinálásáról szóló rendelet nem befolyásolja a jogszabály kiválasztását a követelés fennállása és mértéke tekintetében?
            
         2. kérdés a szociális biztonsági rendszerek koordinálásáról szóló rendelet 85. cikke (1) bekezdése b) pontjának értelmezésével kapcsolatban:
   Ha az ellátások nyújtására kötelezett intézmény közvetlen joggal rendelkezik a harmadik személlyel szemben, e jogot a többi EGT-állam elismeri. Ez azt jelenti-e, hogy
   
               —
            
            
               a többi EGT-állam teljes mértékben elismeri a jogot, beleértve, hogy annak fennállása és mértéke a származási ország jogszabályától függ, vagy
            
         
               —
            
            
               a többi EGT-állam elismeri a jogot azon korlátozások figyelembevétele mellett, melyek annak az országnak a jogszabályaiból erednek, ahol a kár bekövetkezett?